หลักการของ hook คืออะไร
การสร้างพฤติกรรมวน loop สำหรับผู้ใช้งานผลิตภัณฑ์และบริการออนไลน์ โดยมีทั้งหมด 4 ขั้นตอน ซึ่งขอเล่าเป็นกรณีศึกษาของ facebook เพื่อให้เห็นภาพชัดเจนขึ้น Trigger คือตัวจุดประกายให้ผู้บริโภคใช้ผลิตภัณฑ์และบริการของเรา ซึ่งมีทั้ง Internal & External trigger ซึ่งกรณีของ facebook ตัว Internal Trigger คือ ความเบื่อ ความเหงา และความอยากรู้อยากเห็น ซึ่งเป็นความรู้สึกพื้นฐานของมนุษย์ ขณะที่ตัว External Trigger คือ เวลาเราได้รับ Notification ตามระบบของ facebook จะทำให้เราอยากเข้าไปดูว่ามีอะไรเกิดขึ้นที่เกี่ยวกับเราบ้าง สังเกตมั้ยครับว่าบ่อยครั้งเราจะเริ่มต้นเล่น facebook ด้วยการกฎปุ่มรูประฆัง หรือ Notification เป็นอย่างแรก Action คือการลงมือใช้งานของผู้บริโภค ซึ่งกุญแจสำคัญคือ ผู้บริโภคจะลงมือใช้งานโดยคาดหวังรางวัล (Reward) ซึ่งในกรณีของ facebook นั้น Actions ก็คือ การสร้างบัญชี facebook การโพสต์ การอับเดตเพจ การกด ไลค์ comment share Reward คือรางวัล หรือความพอใจที่เราได้รับจากสินค้าและบริการ โดยเฉพาะ Variable Reward นั่นหมายถึงรางวัลที่มีความไม่แน่นอน อาจจะมาก อาจจะน้อย ตัวนี้ยิ่งจะเป็นตัวกระตุ้นทำให้เราอยากเข้าไปใช้ platform มากขึ้นเพราะสร้างความตื่นเต้น ซึ่งแน่นอนสำหรับกรณีของ facebook รางวัลที่เราได้รับก็คือความพอใจเวลาคนอื่นมากด like, comment หรือมาขอเราเป็นเพื่อน หรือการได้รับการติดต่อจากเพื่อนเก่าที่ไม่ได้คุยกันมานาน Investments ในที่นี้ไม่ได้หมายถึงการลงทุนในหลักทรัพย์นะครับ แต่หมายถึง การกระทำของผู้ใช้อีกเล็กน้อย ที่ทำให้ผู้ใช้มีโอกาสกลับมาใช้งาน platform ของเราอีก ซึ่งในกรณีของ facebook ก็คือการที่เราโหลดแอพ facebook ไว้ในโทรศัพท์ การปรับหน้า Profile ของเราให้น่าสนใจมากขึ้น หรือการที่โครงข่ายสังคมออนไลน์ของเราโตขึ้น ก็จะมีส่วนทำให้เรายิ่งเสพย์ติด facebook มากขึ้น
ความรู้ทางการเงิน,เทคโนโลยีทางการเงิน & การเงินดิจิทัล